title: Caspar David Friedrich
text: I feliik ke folvaf patectoy, Caspar David Friedrich ( 1774-1840 ) tir tan tegisik ke germanafa pestakeva. Bat milugalik ke Goethe vakorkiron bliyir, dem jontika sugawalkara. Mil yambik kaaneyas va dwonuca, zo grupecker kire va tuwava ton warlaf is swava lum kaatoeyer. To lugoduca lodam listuca koe grabom ke Friedrich tir, sume geltrevaf lizor banugale muxan dene patectoyafa serna koe Franca lodam Engla.